John... –Ég var að hugsa um...
Ég var rænd. –Ha?
Kosningabaráttunni minni var rænt.
Ég verð að fá te. Twyla!
Hvað er í gangi?
Te? –Nei, takk.
Skiltin mín eru horfin. –Hvað ertu að segja?
Varstu með kosningaskilti? –Já. Þau eru öll horfin.
Kannski þurfti fólk bara að slá hjá sér blettinn.
Þetta hafa bara verið krakkar.
Hvað ef þetta var gert af illum hug?
Kannski var það bara vindurinn.
Ég var að velta því fyrir mér hvort einhver hefði hugsað með sér
að þessi kona ætti kannski ekki mörg skilti
en að hún hefði óteljandi kosti sem verðskulduðu atkvæði.
Ég verð því að stöðva hana.
Heldurðu sem sagt að skiltunum hafi verið stolið? –Stolið?
Heldurðu að það hafi verið það sem gerðist?
Er það ekki einmitt það sem þú gafst í skyn?
Hver myndi gera slíkt? –Ég veit það ekki.
Það er eitthvað gruggugt við þetta.
Það gengur ekki að eyðileggja kosningabaráttu annarra
með því að stela skiltunum þeirra.
Svona nú, róið ykkur niður.
Ljósið í myrkrinu við þetta
er að einhverjum virðist standa það mikil ógn af mér
að hann telur mig geta breytt kosningahegðun bæjarbúa.
Gott, nú ríkir meira jafnræði á vellinum.
Ég hafði áhyggjur af því að Jocelyn hefði ekki
stillt upp nógu mörgum skiltum.
Ég er sammála, félagi.
Sem betur fer er ég skrefinu á undan þér.
Nú er komið nóg af skiltum, Roland.
Þau voru orðin of mörg þegar í síðustu viku.
Ég veit ekki með þig, Johnny, en ég vil að frúin mín vinni.
Skondið að þú skulir minnast á það.
Frúin mín varð nefnilega fyrir því að öll skiltin hennar hurfu.
Var Moira með garðskilti? –Nokkur.
Nú eru engin eftir.
Ertu að gefa í skyn að ég hafi komið eitthvað nálægt því?
Ég ætla svo sem ekki að benda á neinn
en ef ég kemst að því að þú hafir eitthvað komið nálægt þessu
jafnvel þótt þú látir eins og þú vitir ekkert um þetta...
Ef ég kemst að því að þú sakaðir mig um
að gera eitthvað sem ég hef ekki gert
ætla ég að saka þig um að ásaka mig ranglega. –Fínt.
Ef þú hins vegar neitar að hafa gert eitthvað sem þú gerðir kannski
og lætur mig síðan fá samviskubit yfir því
að saka þig um að hafa gert eitthvað
sem þú segist ekki hafa gert...
Er þetta hótun? –Já, ég held það.
Ég vil nefnilega ekki segja þér hvernig ég bregst við hótunum.
Ég vil ekki segja þér hvernig ég bregst við óheiðarleika í pólitík.
Fínt. Ekki gera það.
Fínt. Ég skal ekki gera það.
Kannski.
Hamingjan góða. Jú.
Taktu þetta þá bara af sparireikningnum mínum.
En hvað með vildarpunktana?
Geturðu ekki notað eitthvað af þeim upp í rafmagnsreikninginn?
Þetta merki tilheyrir engri sérstakri vöru.
Það er ekki fáránlegt.
Ég ætla heldur ekki að standa í þessu.
Er allt í sómanum?
Ef ég á að vera hreinskilin, David, er ég í fjárhagsvandræðum.
Ég neyðist til að láta þig fara.
Hvað meinarðu?
Ég virðist hafa farið fram úr sjálfri mér
þegar ég samþykkti allar breytingarnar sem þú lagðir til.
Það er ekki þér að kenna.
Það voru mín mistök að ráða þig og ég tek fulla ábyrgð á þeim.
Ég sem hélt einmitt að þú værir ánægð með breytingarnar.
Við seldum annað ponsjó í gær.
Ég trúi ekki enn að við hefðum náð að selja eitt
en það hjálpar mér lítið þegar ég á ekkert eftir
nema Costco–kort og árskort í dýragarðinn.
Er eitthvað sem ég get gert? –Nei, þú hefur gert alveg nóg.
Sem betur fer hef ég líka góðar fréttir að færa.
Það er nefnilega Blússuhlaða í Ástralíu
og þau ætla að borga mér fyrir að nota nafnið hér.
Trúirðu því?
Að það sé til önnur Blússuhlaða? Nei.
Þetta er heil keðja sem ætlar í víking til Norður–Ameríku
og þeir þarna niður frá ætla að borga mér tíu þúsund dollara
fyrir að velja nýtt nafn á búðina.
Þeir ætla sem sagt að kaupa nafnið af þér.
Þetta er nú meira svona vináttuvottur.
Það virðist sem ég hafi notað nafnið í heimildarleysi.
Ætlar fyrirtækið sem sagt að gefa þér
tíu þúsund dollara sem vináttuvott?
Það munaði svo litlu að ég nefndi búðina Blússuhúsið.
Það er eitthvað mjög bogið við þetta.
Ég segi þetta ekki bara vegna þess að ég hafi
lent í útistöðum við Ástrala. Margar fyllibyttur.
Þetta er nú þegar að gerast.
Þeir ætla að koma hingað í næstu viku með pappírana.
Þar sem ég er kynningarstjóri
finnst mér að ég ætti að fara á þennan fund.
Ég veit það ekki.
Leyfðu mér í það minnsta að tala við einhvern
áður en þú ákveður þig.
Ef ég lærði eitthvað af því að horfa á "The Good Wife"
þá er það það að maður ætti aldrei að samþykkja fyrsta boð.
Ég ætla að fara eftir því.
Ég er með spurningu. –Ilmvatnslyktin er of sterk.
Ég var að spreyja á mig og hún dofnar bráðum.
Ég kom til að spyrja þig hvort þú vissir eitthvað
um eignarrétt á búðarnöfnum.
Við þurftum stundum að vesenast í því þegar við áttum Rose vídeó.
Varstu einhvern tíma beðinn um að hætta að nota nafnið? –Nei.
Við þurftum samt að eltast við aðra vegna þess að þeir notuðu það.
Ég man til dæmis eftir Rosie's vídeó í Sao Paolo.
Það var stuð að standa í því.
Segjum að þú ættir Blússuhlöðuna.
Í fyrsta lagi myndi ég aldrei fara út í fatabransann.
Álagningin er fáránleg.
Ímyndaðu þér það samt sem snöggvast.
Ef einhver byði þér tíu þúsund dollara
fyrir að hætta að nota nafnið
vegna þess að það væri önnur Blússuhlaða í Ástralíu
og að þeir þyrftu á nafninu að halda.
Tíu þúsund dollara fyrir að hætta að nota nafnið Blússuhlaða?
Það passar.
Ég myndi ekki þurfa að hugsa mig um. Þetta er glatað nafn.
Sammála því en það var samt ekki það sem...
Nafnið Rose vídeó sagði allt sem segja þurfti
og lógóið sómdi sér mjög vel á golfskyrtum.
Ég var samt að spá í að ef þetta væri stór verslanakeðja
sem vildi fá nafnið ætti að vera hægt að fá hærra verð fyrir það.
Já, en borgar sig að höfða mál vegna þess?
Ég held að Wendy hafi ekki efni á því.
Hún hefur ekki einu sinni efni á að hafa mig lengur.
Hægan nú. Varstu rekinn?
Ég myndi frekar segja að ég væri á svona umbreytingaskeiði.
Þetta eru skelfilegar fréttir.
Ég hélt að þú hefðir verið að gera góða hluti fyrir búðina.
Öll þessi innkaup og öll þessi eyðsla.
Við skulum bara einbeita okkur að aðalatriðinu
sem er að hjálpa búðinni.
Ef þú vilt hjálpa búðinni skaltu segja yfirmanni þínum
að samþykkja þetta.
Síðan ætlum við tveir að setjast niður og vinna í ferilskránni þinni
og koma þér síðan aftur út á vinnumarkaðinn.
Þakka þér innilega fyrir þetta.
Það var ekkert gagn að þessum ráðleggingum en takk samt.
Hvenær sem er, vinur.
Þetta er bara svo mikil árás.
Hvernig á maður að geta sofið á nóttunni
vitandi af þessum þjófum á vappi hér um göturnar?
Ég veit nú ekki hversu stór sá hópur er.
Það var einu sinni stolið frá mér dagblaði.
Í fyrradag braut einhver glugga heima hjá okkur.
Það var ekkert tekið en þeir skildu eftir dauðan fugl.
Þetta er eins og hjá frænku minni.
Það er draugur í húsinu hennar
sem skilur peninga eftir úti um allt.
Sjáið bara hvernig komið er fyrir okkur.
Þessir skiltaglæponar hafa fyllt okkur hræðslu.
Ef það hjálpar eitthvað er ég alveg til í
að hafa eitt skilti á lóðinni hjá mér.
Það er að segja ef Jocelyn er sama.
Ég myndi jafnvel planta einu á lóðina mína
ef ég hefði ekki áhyggjur af því að vinna.
Ég vona að þú vitir að ég stend ekki fyrir óheiðarleika í pólitík.
Nei, ekki vera svona hörð við sjálfa þig.
Þú þarft að hafa áhyggjur af þínum eigin skiltum.
Öllum 200 skiltunum.
Við komum samt hingað til að syngja.
Við skulum syngja. –Vel mælt.
Við skulum einbeita okkur að sýningunni á morgun
og ekki kynda meira undir þessu báli en nauðsynlegt þykir.
Syngið, dömur mínar. Ef þið getið það.
Þá byrjum við.
Hvað ertu að kaupa þér? –Ég er ekki að versla.
Ég sé þarna mikið af toppum á konur
og ef þú þarft að versla fyrir lágmarksupphæð
til að sleppa við sendingarkostnað
láttu mig þá vita áður en þú pantar.
Ég er reyndar að vinna.
Pabbi sagði að þú hefðir verið rekinn.
Ég var ekki rekinn. Ég er að vinna til að geta áfram verið í vinnu.
Ég er að fara á fund með lögfræðingum
og ætla að reyna að tryggja að þeir fari ekki illa með Wendy.
Konugreyið er alveg í rusli.
Mér finnst að þú ættir ekki að skipta þér af þessu, David.
Þú ert ekki góður undir álagi. –Ert þú það?
Fyrirgefðu. Varst það þú sem varst hirtur
af suður–kóresku lögreglunni á gamlárskvöld?
Ég þurfti að smjaðra fyrir lögfræðingi ræðismannsins
til að hann reddaði mér vegabréfi fyrir miðnætti.
Þetta eru mjög ólíkar aðstæður.
Ég er viss um að þetta verður allt í lagi.
Varstu eða varstu ekki áskrifandi að Cosmo Girl þegar þú varst 16?
Nei.
Ef þú þarft að ljúga einhverju ættirðu að anda frá þér
á meðan þú svarar því það róar þig niður.
Ég er ekki á leið í yfirheyrslu. Þetta eru samningaviðræður.
Ég reyni bara að undirbúa þig.
Þeir munu nefnilega gleypa þig lifandi.
Jæja þá. Ef þú veist svona mikið um þetta,
viltu þá ekki bara koma með?
Það fer líklega eftir því sem ég finn í fataskápnum hennar mömmu.
Hvaða máli skiptir það?
Ég ætla ekki að vera í mínum eigin fötum þarna, David.
Þau eru alls ekki nógu ógnvekjandi.
Ég veit að við erum að hittast í fyrsta sinn
en ef Harry prins treystir mér fyrir lífi sínu
held ég að þér sé óhætt að gera það líka.
Mér liði betur ef það væri lögfræðingur viðstaddur.
Þú ert svo mikið krútt. Ég er ekki lögfræðingur.
Það gleður mig samt að taglið mitt virki svona vel.
Ég heiti Wendy Kurtz. Velkomin í Blússuhlöðuna.
Lisa Chung. Ég vissi ekki að við yrðum fleiri.
Við erum henni til fulltingis. –David Rose.
Angelica Bloomfield fyrir hönd Rose–Bloomfield–Glickman.
Eigum við ekki bara að fara inn á skrifstofu?
Sæll, hr. Rose. –Hæ, Stevie.
Ég fann þessi skilti og datt í hug að frú Rose vildi fá þau aftur.
"Fannstu þau?"
Ég veit að við höfum ekki alltaf verið til fyrirmyndar
sem mótelgestir en að taka skilti konunnar minnar...
Nei, ég tók þau upp úr ruslinu.
Þau stungu gat á ruslapokann og duttu út.
Þau eru ennþá í fínu standi og þess vegna hélt ég
að hún vildi kannski fá þau aftur þar sem hún hefur verið
svo áhyggjufull vegna þessa dularfulla skiltaþjófnaðar.
Já, ég sé hvað er á ferðinni hér. Hún hefur óvart hent þeim.
Það er ein kenning.
Eða þá að einhver stal þeim og faldi þau í ruslinu okkar
til að reyna að skemma fyrir Moiru og láta líta út fyrir
að hún hefði gert eitthvað alveg klikkað.
Það er vissulega umhugsunarvert.
Takk, Stevie. Hafðu það gott í dag.
Takk. Ég ætla að gera það.
Þetta ætti ekki að taka langan tíma.
Hér er ávísunin. Þetta ætti að nægja fyrir útlögðum kostnaði
vegna skilta og nafnspjalda.
Varðandi þessa ávísun...
Við setjum spurningamerki við upphæðina.
Það ættuð þið ekki að gera.
Við urðum ásáttar um að hún væri tíu þúsund dollarar.
Það má kannski vera en það hefur ýmislegt breyst hvað okkur varðar
og okkur langar til að ræða aðeins...
Þetta er allt í lagi, David.
Frá sjónarhóli laganna er ýmis kostnaður fylgjandi þessu.
Það eru til dæmis skiltin og nafnspjöldin.
Ég var að minnast á þau. –Ég mótmæli.
Það er ferðakostnaðurinn, málsverðir,
flutningskostnaður, matur... –Sem er eiginlega það sama
og málsverðir en kemur málinu ekki endilega við.
Þessir tíu þúsund dollarar
duga ekki einu sinni fyrir lögfræðikostnaðinum.
Hvað sagðirðu? –Hafðu engar áhyggjur af honum.
Ef við þurfum að endurnefna búðina verðum við að halda opnunarteiti
og það felur í sér kostnað við að ráða
viðburðastjóra og blómaskreytingafólk.
Það sem ég held að kollegi minn eigi við
er að vörumerkið okkar er mjög vel þekkt á þessum slóðum
og þess vegna viljum við fá hærra verð fyrir það.
Það á að vera ú, ú.
Nei, Gwen, þú tókst neðsta þriðjunginn.
Gætirðu þá kannski gert það?
Ég get ekki tekið meira. Takk, elskan.
Hefurðu einhverja hugmynd um það af hverju Stevie
fann kosningaskiltin þín í ruslinu frá okkur?
Ég held að það heyri enginn í okkur, John.
Það er óþarfi að látast.
Látast hvað? –Láta sem þú hafir ekki vitað að ég tók skiltin.
Þú tókst skiltin. Ég vissi ekki að þú hefðir tekið skiltin.
Af hverju fjarlægðirðu þín eigin skilti?
Ég gat ekki tekið skiltin hennar Jocelyn.
Það væri þjófnaður og ég rek heiðvirða kosningabaráttu.
Kallarðu þetta heiðvirða kosningabaráttu?
Þetta er pólitík 101. Þegar maður hefur takmörkuð fjárráð
er besta leiðin að valda fjaðrafoki.
Það er bæði spennandi og gaman.
Þetta er eins og í Sunrise Bay–þættinum
þegar ég stal barninu mínu.
Sunrise Bay var sápuópera, Moira. –Já og þetta er raunveruleikinn.
Í alvöru talað, John, ég er alveg hissa á þessum barnaskap þínum.
Þú leiðir fólk á villigötur, Moira. –Nei, ég byggi upp dulúð.
Kjósendur geta síðan dregið sínar eigin ályktanir.
Ég sakaði Roland um að hafa stolið kosningaskiltunum þínum.
Þá hefurðu vonandi lært eitthvað.
Maður ætti ekki að ásaka aðra nema maður hafi einhvers konar sannanir.
Moira... –Ég hlusta ekki á þig fyrr en þú hefur róað þig niður.
Blússuhlaðan í Ástralíu er tilbúin til að bjóða þér
fimm þúsund dollara til viðbótar. Guð minn góður. –Takk fyrir.
Ef þú skrifar bara undir hér held ég að þetta sé komið.
Ég held það samt ekki. Ég grennslaðist fyrir
og veit að fyrirtækið ykkar hagnaðist um 100 milljónir í fyrra.
Hvað áttu við með því? –Það sem ég á við er það
að af töskunni þinni og skónum að dæma
hefur Blússuhlaðan í Ástralíu borgað þér heilmikla peninga
fyrir að koma hingað og aðstoða okkur við nafnabreytinguna.
Þegar upp er staðið stöndum við í vegi fyrir ykkur.
Ég held að umbjóðandi þinn verði ekki mjög ánægður
ef þú kemur heim aftur án þess að hafa tryggt honum réttinn
til þess að nota nafnið.
Sérstaklega ekki í ljósi þess að þið ætlið að opna 78 verslanir
víðs vegar um Norður–Ameríku.
Við skulum bara segja það eins og það er.
Blússuhúsið hljómar bara alls ekki jafn vel.
Einmitt. –Ekki, Angelica.
Þetta er upphæðin sem við viljum fá.
Ef þú vildir hafa okkur afsökuð þurfum við að mæta á annan fund.
Við erum í búðinni.
Við bíðum svars frá þér.
Ég varð svo leið yfir því sem kom fyrir skiltin þín
að ég fékk nokkra nemendur mína til þess að búa þessi til
handa þér. –Jocelyn!
Þau eru ekki jafn fín og þessi svarthvítu sem þú varst með
en ég hélt samt að þau hjálpuðu eitthvað til.
Þetta var mjög hugulsamt.
Við tvær þurfum nú samt að ræða eitt og annað.
Skiltin? –Við vitum báðar að í miðri kosningabaráttu
er mótherjinn vís til að grípa til örþrifaráða til að ná forskoti.
Já.
Þú ert með svo mörg skilti, Jocelyn.
Ég veit það. Roland missti sig alveg
og notaði vald sitt sem bæjarstjóri til þess að fá fólk
til að stinga skiltunum niður í görðunum hjá sér.
Ég lét bara sem það hefði ekki gerst.
Beitti Roland kjósendur þvingunum til að stilla skiltunum upp?
Vorum við ekki annars að tala um það? –Jú.
Ég reyndi bara að aðstoða þig við útskýringarnar
því þú virtist vera í svo miklu uppnámi.
Ég er í uppnámi.
Mér líkar ekki hvernig þessi kosningabarátta fer með mig.
Um daginn kallaði ég ökumann f–ing fávita.
Ég sagði f–orðið ekki upphátt
en ég sagði samt f–ing og það er bara ekki líkt mér.
Jocelyn, ég held að það sé ekkert siðlaust að grípa
til vafasamra ráða í kosningabaráttunni.
Ég ætla að draga framboðið til baka. –Hvað sagðirðu?
Ég sef varla neitt og kemst ekki í gegnum einn þátt
af Master Chef Junior án þess að fara að gráta.
Við höfum báðar lagt svo mikið á okkur. –Ég veit það.
Nú færð þú embættið. Til hamingju, Moira.
Þú ert nýjasti bæjarfulltrúinn í bænum Schitt's Creek.
Komdu inn, David. Fáðu þér sæti.
Lisa hringdi í mig. Hún kom með háa ávísun.
Þetta er mjög há upphæð, David. –Guði sé lof.
Þetta er risastór ávísun.
Samt ekki svona risastór eins og lottóávísanirnar, er það?
Nei.
Þér tókst þetta. –Takk fyrir að treysta mér.
Ég myndi ekki ganga alveg svo langt.
Við getum þá líklega farið aftur að vinna.
Ég dáist að áhuga þínum en ég held samt
að ég ætli að taka mér tíma
til að sinna fjölskyldunni minni og sjálfri mér og loka búðinni.
Ég skil.
Ég er mjög þakklát fyrir allt sem þú hefur gert
og vil að þið Alexis þiggið þetta.
Alexis gerði nú ekki mikið.
Guð minn almáttugur.
Ég vona að þetta hjálpi þér við að koma undir þig fótunum
og gera eitthvað spennandi. Þú gerir það alltaf.
Ég get ekki þegið þetta.
Moira. –John.
Ég hlakka svo til að sjá sýninguna.
Ég mun taka sæti í bæjarráði.
Þetta er rétti andinn. Jákvæð hugsun.
Ég vann. Jocelyn hætti við. –Hvað sagðirðu?
Hún þoldi ekki meir.
Hugsaðu þér allt sem þú getur gert næstu fjögur árin.
Fjögur ár? Það minntist enginn á að þetta væru fjögur ár.
Tilhugsunin um að vinna með Roland á hverjum degi...
Ég hafði ekki hugsað út í það.
Ó, John. Hvað hef ég gert?
40 þúsund dollarar? –Það eru miklir peningar.
Jafnvel þótt við skiptum þeim á milli okkar fjögurra...
Skiptum þeim? Það var ég sem náði þessu í gegn.
Með minni hjálp, David.
Mig minnir að ég hafi gefið þér góð ráð.
Þú sagðir að Wendy ætti að lúffa og taka fyrsta boðinu.
Það sem þú gafst mér var andstæðan við góð ráð.
Hættið. Þetta er gott.
Þetta eru fyrstu alvörupeningarnir sem við höfum séð í heilt ár.
Við verðum í það minnsta að halda eitthvað upp á þetta.
Ekkert mikið, bara leyfa okkur einhvern munað.
Fara til dæmis í ferðalag. –Já.
Ég trúi varla að það skuli vera ég sem segi þetta
en ættum við ekki að sp...
Ættum við ekki að spa...
Reyna að spara.
Ættum við ekki að spara peningana og leggja þá inn í banka?
Er það ekki það sem fólk gerir?
Það er ekkert gaman að því. –Nei.
Það er samt líklega best.
Við gætum samt kannski splæst á okkur handsnyrtingu?
Ég væri til í að fara í handsnyrtingu.
Við þrjú ættum að skella okkur. –Já.
Það er löngu kominn tími á þetta. –Það er snilldarhugmynd. –Já.
Bíðið nú aðeins hæg.
Þótt ég hafi gert handsnyrtingu á sjálfum mér þýðir ekki
að ég væri ekki til í að fara líka.
Þetta er rándýrt og þú myndir ekki kunna að meta þetta.
Alveg sammála, David.
Íslenskur texti: Berglind Anna Sigurðardóttir